recursal/SuperWikiNEXT-32B huggingface dataset:
**Anthony Rooley** (s. 10. kesäkuuta 1944 Leeds) on brittiläinen luutisti ja vanhan musiikin asiantuntija.

Rooley opiskeli Royal Academy of Musicissa Hector Quinen johdolla ja aloitti uransa klassisena kitaristina. Luutunsoiton hän aloitti itse akatemian kirjaston tarjonnasta tekemiensä transkriptioiden pohjalta. Rooley opetti Royal Academy of Musicissa kitaran- ja luutunsoittoa vuosina 1969–1971. Vuonna 1969 hän perusti luutisti James Tylerin kanssa The Consort of Musicke -kokoonpanon. Yhtye alkoi pitää myöhäisen renessanssin ja varhaisen barokin maallisen musiikin soitinesityksiä, joihin joskus oli lisätty yksi lauluääni. Vuonna 1978 Britannian taideneuvosto myönsi tästä toiminnasta stipendin ja kokoonpano solmi uuden levytyssopimuksen Deccan kanssa, minkä jälkeen se aloitti pitkäaikaisen erikoistumisen madrigaaliohjelmistoon.

Rooleyn laajaan diskografiaan kuuluu teoksia muiden muassa 1600-luvun suhteellisen vähän tunnetuilta säveltäjiltä: John Cooperilta, Sigismondo d'Indialta, Henry Lawesilta, Biagio Marinilta, Barbara Strozzilta, Giaches de Wertiltä ja John Wardilta. Rooley on levyttänyt useille levy-yhtiöille, kuten Harmonia Mundille ja Hyperionille, ja julkaissut levytyksiä myös oman Musica Oscura -yhtiönsä kautta. Hän on tehnyt usein yhteistyötä sopraano Emma Kirkbyn kanssa. Hän on myös kirjoittanut lukuisia artikkeleita luutunsoitosta ja vanhan musiikin aiheista.

Lähteet
-------

1. 1 2 3  The Oxford Dictionary of Music (kuudes painos), toim. Tim Rutherford-Johnson
2. 1 2 3 4  Anthony Rooley AllMusic


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
Grid Solutions Oy:n toimipiste Tampereella
**Grid Solutions Oy** (vuosina 2010–2016 *Alstom Grid Oy*) on Tampereella ja Vantaalla toimiva sähköverkon loistehon kompensointilaitteita, harmonisten yliaaltojen suodatuslaitteita ja kondensaattoreita valmistava yritys. Yrityksen liikevaihto on noin 80 milj. euroa ja sillä on noin 260 työntekijää (2011). Grid Solutions Oy:n toimitusjohtajana toimii Jouni Mälkönen. Yrityksen vanha nimi Nokian Kondensaattorit / Nokian Capacitors on edelleen yrityksen aputoiminimenä. Nykyään yritys on osa General Electricin (GE) Grid Solutions -liiketoimintaa.

Grid Solutions Oy:n historia Suomessa
-------------------------------------

* 1957 Suomen Kaapelitehdas Oy perustaa kondensaattoreita valmistavan yksikön Helsingissä
* 1967 yritys fuusioituu Nokiaan
* 1968 muutto Tampereelle
* 1990 Nokia Kondensaattorit Oy eriytetään omaksi yhtiökseen
* 1994 yrityksestä tulee osa Schneider-konsernia
* 2000 lähtien yritys on muutaman vuoden itsenäinen yhtiö
* 2008 Areva T&D -konserni ostaa Nokian Kondensaattorit
* 2010 yrityksestä tulee osa Alstom-konsernia
* 2015 General Electric ostaa Alstomin energia- ja sähkönsiirtoliiketoiminnat
* 2016 Yrityksen nimeksi vaihtuu Grid Solutions Oy

### Ympäristön pilaaminen

Vuonna 1982 kondensaattoritehtaan jätevarastosta upotettiin salaa muun muassa PCB:tä sisältäviä myrkkytynnyreitä Dragsfjärdin edustalle Lounais-Suomeen. Nokian tiedotuspäällikkö väitti yhtiön toimineen laillisesti ja joutuneen petoksen uhriksi.

Tampereella Pyhäjärveen laskevan Viinikanojan edustalla simpukoissa havaitut Suomen korkeimmat PCB-pitoisuudet ovat hyvin todennäköisesti päässeet Nokian kondensaattoritehtaasta 1980-luvulla. Ympäristömyrkkypitoisuudet ylittivät 2000-luvun alussa enimmäisraja-arvot jopa 800-kertaisesti.

Lähteet
-------

1. ↑  Grid Solutions Oy | Osakeyhtiö | Kauppalehti.fi
2. ↑  Alstom Grid, Fonecta Finder
3. ↑  Alstom Grid, Fonecta Finder
4. ↑  Alstom Grid, www.ytj.fi
5. ↑  Historia, Alstom (Arkistoitu – Internet Archive)
6. ↑  Dragsfjärdin myrkkyskandaali vuonna 1982 *yle.fi*. Viitattu 13.8.2016.
7. ↑  PYHÄJÄRVEN VIINIKANLAHDESSA HUOMATTAVAN KORKEITA PCB-PITOISUUKSIA *vyh.fi*.  2.1.2004.  Arkistoitu 2.1.2004. Viitattu 13.8.2016.

Aiheesta muualla
----------------

* Yrityksen kotisivut
**Anthony Zimmer** on Jérôme Sallen ohjaama ja 27. huhtikuuta 2005 ensi-iltansa saanut ranskankielinen romanttinen trilleri, jonka pääosissa näyttelevät Sophie Marceau ja Yvan Attal.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Elokuvan päähenkilö on Yvan Attalin esittämä Anthony Zimmer, joka on ympäri maailmaa etsintäkuulutettu rikollinen. Hänen ulkonäköänsä ei tunneta, sillä hän on käynyt plastiikkakirurgisessa leikkauksessa muuttamassa ulkonäköään ja ääntään.

Sami Freyn esittämä etsivä Akerman virittää Zimmerille ansan hänen entisen rakastajansa Chiaran (Sophie Marceau) avulla. Chriara odottaa tapaavansa Zimmerin ravintolassa, mutta saakin ansan tajunneelta Zimmeriltä kirjeen, jossa hän käskee Chiaraa etsimään juna-asemalta häntä muistuttavan henkilön toteuttaakseen suunnitelmansa. Chiara löytää junasta helppouskoisen Françoisin, jolla on samanlaiset piirteet kuin Zimmerillä.

Elokuvassa seurataan Chiaraan rakastuneen Françoisin pakomatkaa häntä jahtaavalta rikollisjoukolta, joka luulee häntä oikeaksi Zimmeriksi. Elokuvan lopussa François paljastaa Charialle olevansa Anthony Zimmer, joka käskee häntä pakenemaan ennen kuin ilmoittaa asiasta poliisille. Zimmer kieltäytyy lähtemästä ilmasta Chariaa, ja uhkaa muussa tapauksessa antautua poliisille. Chiara suostuu lopulta lähtemään Zimmerin mukaan, ja päättää olla paljastamatta hänen henkilöllisyyttään poliisille tämän luovuttua varastamista rahoistaan.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Sophie Marceau   | … |  Chiara
  |
|  Yvan Attal   | … |  François Taillandier
  |
|  Sami Frey   | … |  Akerman
  |
|  Gilles Lellouche   | … |  Müller
  |
|  Daniel Olbrychski   | … |  Nassaiev
  |
|  Samir Guesmi   | … |  Driss
  |
|  Dimitri Rataud   | … |  Perez
  |

Uudelleenfilmatisointi
----------------------

Elokuvasta julkaistiin vuonna 2010 uudelleenfilmatisointi, *The Tourist*. Yhdysvaltalaisversion ohjasi Florian Henckel von Donnersmarckin ja pääosia näyttelevät Johnny Depp, Angelina Jolie ja Timothy Dalton.

Aiheesta muualla
----------------

* Anthony Zimmer (2005) - Internet Movie Database
* *Anthony Zimmer* Elonetissä.
**Katarina Karlovna Pavlova** (o.s. *Jaenisch*; 22. heinäkuuta 1807 Jaroslavl, Venäjä – 14. joulukuuta 1893 Dresden, Saksa) oli venäläis-suomalainen kirjailija ja kääntäjä. Katarina Pavlova tuli tunnetuksi Venäjän, Ranskan ja Saksan kirjallisissa piireissä 1830-luvulta lähtien.

Elämä ja ura
------------

Katarina Pavlovan isä oli Moskovan lääketieteellisen akatemian kemian ja fysiikan opettaja Karl Jaenisch, joka kuului viipurilaiseen kauppiassukuun. Äiti oli Jelizaveta Karlovna Martin. Pavlova avioitui vuonna 1836 kirjailija Nikolai Filippovitš Pavlovin (1805-1864) kanssa. Pariskunnalla oli yksi lapsi, Ippolit (1839–1882), joka työskenteli toimittajana.

Pavlova oli yksi merkittäviä varhaisia runouden kääntäjiä. Hän käänsi venäläistä runoutta saksaksi ja venäläistä, puolalaista, englantilaista ja saksalaista runoutta ranskaksi. Miehensä kanssa hän piti tunnettua kirjallista salonkia. Kun Pavlovan mies pidätettiin uskottomuuden ja kielletyn kirjallisuuden omistamisen takia, Pavlova muutti vuonna 1853 Tarttoon. Vuonna 1858 hän asettui Dresdeniin, missä kuoli vuonna 1893. Pavlovan naisen asemaa yhteiskuntakriittisesti tarkasteleva romaani *Dvojnaja žizn* (Kaksoiselämää) ilmestyi vuonna 1848. 1990-luvulla Pavlovan teoksia on julkaistu uudelleen, ja hänestä on tehty naiskirjallisuushistoriallista tutkimusta.

Teokset
-------

* Das Nordlicht. Dresden und Leipzig 1833 (kääntäjä)
* Les Préludes. Paris 1839 (kääntäjä)
* Dvojnaja zhizn. Moskva 1848
* Stihotvorenija. Moskva 18631
* Sobranie sochinenij I - II. Moskva 1915
* Das deutsche Werk Karolina Karlovna Pavlovas I–III. Potsdam 1994.

Lähteet
-------

1. 1 2 3  Katarina Pavlova *biografiasampo.fi*. Viitattu 11.7.2019.

Aiheesta muualla
----------------

* Matti Klinge: / Pavlova, Katarina (1807 - 1893) *Kansallisbiografia-verkkojulkaisu (maksullinen)*.  3.4.2006. Helsinki:  Suomalaisen Kirjallisuuden Seura.   (vastaa Biografiasammon artikkelia)
Linjakartta Rostockin raitiovaunulinjoista
**Rostockin raitioliikenne** on yksi Rostockin julkisen liikenteen muodoista.

Historia
--------

Kaupungin raitiotie avattiin jo vuonna 1881, jolloin se oli hevosraitiotie. Tällöin verkosto koostui kolmesta linjasta. Vuonna 1904 linjastot sähköistettiin ja liikennöitsijänä aloitti Rostocker Straßenbahn AG. Toisen maailmansodan jälkeen kaupungin raitiotieverkostoa on säännöllisesti laajennettu ja perustettu uusia linjoja.

Linjastoa on viimeksi laajennettu 2000-luvun alussa ja verkkoa halutaan edelleen laajentaa kaupungin liikenneongelmien takia.

Kalusto
-------

Alla olevassa taulukossa on Rostockin raitioliikenteessä (linjaliikenteessä) tällä hetkellä käytettävät raitiovaunutyypit.

| Vaunutyyppi | Käytössä | Olemassa |
| --- | --- | --- |
| DWA 6NGTWDE | 39 | 40 |
| Vossloh 6N2 | 13 | 13 |

Lähteet
-------

1. 1 2 3 4 5  Zahlen und Fakten im Überblick rsag.  Arkistoitu 29.12.2016. Viitattu 27.12.2016. (saksaksi)
2. ↑  Geschichte rsag.  Arkistoitu 2.10.2016. Viitattu 27.12.2016. (saksaksi)
3. ↑  Meyer, Andreas: Neue Straßenbahn-Linien: Stadthafen statt grüner Wiese?  30.11.2015. Ostsee-Zeitung.  Arkistoitu 14.5.2016. Viitattu 27.12.2016. (saksaksi)
4. ↑  Росток, Трамвай — Статистика подвижного состава *transphoto.org*. Viitattu 27.10.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Rostockin raitiotieliikenne**.
* Virallinen kotisivu (saksaksi)
**Gatineau** on ranskalainen ihonhoitotuotteita valmistava yritys. Gatineaun on perustanut ranskalainen kosmetologi, manikyristi, kiropraktikko ja fysioterapeutti Jeanne Gatineau. Hän avasi ensimmäisen Gatineau-hoitolan Pariisiin, Boulevard Haussmannille vuonna 1932. Ensimmäiset omat kosmetiikkatuotteensa Gatineau toi myyntiin vuonna 1941.

Muutamassa vuodessa Gatineau laajensi tuotevalikoimaansa. Tuotteiden ja hoitoloiden lisäksi Gatineau avasi vuonna 1950 Pariisiin oman kosmetologikoulunsa. Myöhemmin hän avasi kouluja myös Milanoon, Casablancaan ja Antwerpeniin.

Vuonna 1956 71-vuotias Gatineau luovutti yhtiönsä sekä kosmetologikoulun johdon tyttärelleen. 1979 yhdysvaltalainen kosmetiikkayritys Revlon osti Gatineau-konsernin.

Ensimmäiset Gatineau-tuotteet tulivat Suomeen vuonna 1984. Tuotteiden maahantuojana on Berner Oy.

Lähteet
-------

1. 1 2  Gatineau Skin Care *Skinstore*. Viitattu 13.2.2018.

Aiheesta muualla
----------------

* Gatineaun kansainväliset kotisivut
* Maahantuojan sivut (Arkistoitu – Internet Archive)
**Metapiihappo** (H2SiO3 tai polymeroituneena (H2SiO3)n) on piin, hapen ja vedyn yhdiste. Se on heikko happo, yksinkertaisin piihapoista. Sitä voidaan valmistaa lisäämällä natriumsilikaatin väkevään liuokseen (vesilasiin) suolahappoa, ja poistamalla näin saadusta geelimäisestä saostumasta vettä käsittelemällä sitä 90-prosenttisella alkoholilla. Näin saatu metapiihappo on valkoista jauhetta.

Silikageelin eli piihappogeelin oletettiin ennen olevan lähes puhdasta metapiihappoa>, mutta nykyisten tietojen mukaan se koostuu vaihtelevassa suhteessa piidioksidista ja vedestä (SiO2 · nH2O). Piidioksidi (SiO2) on sekä meta- että ortopiihapon (H4SiO4) anhydridi.

Metapiihapon suoloina voidaan pitää metasilikaatteja. Kivennäisissä esiintyvät metasilikaatit eivät kuitenkaan sisällä yksinkertaisia SiO32−-ioneja, vaan niissä on suuri joukko SiO4-tetraedreja kytkeytynyt ketjuksi tai renkaaksi siten, että kahdella peräkkäisellä tetraedrilla on yksi yhteinen happiatomi. Tämän vuoksi niitä sanotaan myös rengas- tai ketjusilikaateiksi. Tällaisten ketjumaisen ionin kaava voidaan esittää muodossa (SiO32−)n.

Metapiihappo ei juuri liukene veteen. Sen suoloistakaan veteen eivät sanottavasti liukene muut kuin alkalimetallien metasilikaatit.

Lähteet
-------

1. Substance Name: Metasilicic acid U.S. National Library of Medicine. Viitattu 4.5.2019.
2. ↑  Substance Name: Metasilicic acid U.S. National Library of Medicine. Viitattu 4.5.2019.
3. ↑  Metasilicic acid *PubChem*. Viitattu 4.5.2019.
4. ↑  Antti Kivinen, Osmo Mäkitie: "Oksohappojen nimet", *Kemia*, s. 461. Otava, 1993. ISBN 951-1-10136-6.
5. ↑  Anil Kumar De: *A Textbook of Inorganic Chemistry, 9th ed.*, s. 365. New Age International Publishers, 2007. 9788122413847. Teoksen verkkoversio.
6. ↑  W. E. Gye, W. J. Purdy: The Poisonous Properties of Colloidal Silica. I: The Effects of the Parenteral Administration of Large Doses.  *British Journal of Experimental Pathology*, 1922, nro 2, s. 75–85. Artikkelin verkkoversio.
7. 1 2  Antti Kivinen, Osmo Mäkitie: "Silikaatit", *Kemia*, s. 334–335. Otava, 1993. ISBN 951-1-10136-6.
8. ↑  "Piiyhdistykset", *Iso tietosanakirja, 10. osa (Piemonte–Renovoida)*, s. 53. Otava, 1936.
Gates of the Arcticin kansallispuisto

|  |  |
| --- | --- |
| Sijainti | 
Alaska, Yhdysvallat |
| Lähin kaupunki | 
Fairbanks, Alaska |
| Pinta-ala | 
34 287 km² |

Hallinto| Nimi alkuperäiskielellä | 
Gates of the Arctic National Park and PreserveView and modify data on Wikidata  |
| Tyyppi | 
national preserve (käännä suomeksi), Yhdysvaltain kansallispuisto, kansallispuistoView and modify data on Wikidata  |
| Perustettu | 
2. joulukuuta 1980 |
| Kävijämäärä | 
10 047 (2016) |
| Hallinto | 
National Park Service |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Gates of the Arcticin kansallispuisto** (engl. *Gates of the Arctic National Park and Preserve*) on Yhdysvaltojen Alaskassa, napapiirillä sijaitseva kansallispuisto. Gates of the Arctic julistettiin Yhdysvaltain kansalliseksi suojelumonumentiksi vuonna 1978, mutta jo kaksi vuotta myöhemmin 2. joulukuuta 1980 se kohotettiin kansallispuiston asemaan. Puiston 34 287 km² laajuista alaa hallinnoi Yhdysvaltain muiden kansallispuistojen tapaan National Park Service. Denalin ja Kobuk Valleyn kansallispuistot sijaitsevat lähellä Gates of the Arcticia. 

Suurin osa puistosta on autiota erämaata. Sinne ei johda maanteitä, eikä siellä ole vierailijoille rakennettuja tiloja kuten majataloja tai retkeilyalueita. National Park Service kuitenkin pyörittää pientä turistikeskusta läheisessä Coldfootin kylässä. Noin 1 500 ihmistä asuu puiston rajojen sisäpuolella pienissä yhteisöissä ja he saavat ravintonsa ja tarvikkeensa puiston luonnonvaroista. 

Puisto sijaitsee tundralla. Sen eläimistöön kuuluu muun muassa hirviä, mustakarhuja, harmaakarhuja, susia ja ohutsarvilampaita. Puiston halki kulkee kuusi merkittävää jokea, joita ovat esimerkiksi Alatna- ja Kobuk-joki. Brooks Range -vuoristo sijaitsee puistossa.

Gates of the Arcticin kansallispuisto.

Lähteet
-------

1. ↑  Annual Visitation by Park Type or Region for: 2016 National Park Service. Viitattu 16.2.2018.

Aiheesta muualla
----------------

* Kuvia tai muita tiedostoja aiheesta **Gates of the Arcticin kansallispuisto** Wikimedia Commonsissa

* Viralliset sivut
* NPS visitor guide

Yhdysvaltain kansallispuistot

* Acadia
* American Samoa
* Arches
* Badlands
* Big Bend
* Biscayne
* Black Canyon of the Gunnison
* Bryce Canyon
* Canyonlands
* Capitol Reef
* Carlsbad Caverns
* Channel Islands
* Congaree
* Crater Lake
* Cuyahoga Valley
* Death Valley
* Denali
* Dry Tortugas
* Everglades
* Gates of the Arctic
* Glacier
* Glacier Bay
* Grand Canyon
* Grand Teton
* Great Basin
* Great Sand Dunes
* Great Smoky Mountains
* Guadalupe Mountains
* Haleakalā
* Hawaii Volcanoes
* Hot Springs
* Isle Royale
* Joshua Tree
* Katmai
* Kenai Fjords
* Kings Canyon
* Kobuk Valley
* Lake Clark
* Lassen Volcanic
* Mammoth Cave
* Mesa Verde
* Mount Rainier
* North Cascades
* Olympic
* Petrified Forest
* Pinnacles
* Redwood
* Rocky Mountain
* Saguaro
* Sequoia
* Shenandoah
* Theodore Roosevelt
* Virgin Islands
* Voyageurs
* Wind Cave
* Wrangell-St. Elias
* Yellowstone
* Yosemite
* Zion
**Gateshead International Stadium** (alun perin **Gateshead Youth Stadium**) on Fellingissa, Tyne ja Wearissa, Englannissa sijaitseva urheilustadion. Se rakennettiin vuonna 1955, ja sitä on remontoitu kaikkiaan kolmesti. Stadionin kapasiteetti on noin 11 800.

Stadionia on käytetty pääasiassa yleisurheilukilpailujen järjestämiseen. Siellä on mm. järjestetty Iso-Britannian osakilpailu kansainvälisissä GP-kisoissa vuosina 2003–2010 ja yleisurheilun joukkue-EM-kilpailut kolme kertaa: 1989, 2000 ja 2013. Stadionilla on tehty kaikkiaan viisi maailmanennätyssuoritusta; esimerkiksi seiväshyppääjä Jelena Isinbajeva korjasi lajinsa ME:tä kahdesti 2003 ja 2004.

Yleisurheilun ohella Gateshead International Stadium toimii Englannin viitossarjatason jalkapalloseura Gateshead FC:n ja rugbyjoukkue Gateshead Thunderin kotistadionina. Lisäksi amerikkalaisen jalkapallon joukkue Gateshead Senators pelasi kotiottelunsa siellä vuoteen 2012 saakka.

Stadionilla on myös järjestetty useita konsertteja. Eräitä merkittävimpiä esiintyjiä ovat olleet Bon Jovi, Bryan Adams ja Tina Turner. Konserteissa stadionin yleisökapasiteetti voidaan nostaa 30 000 katsojaan.

Lähteet
-------

1. ↑  Gateshead to host 2013 European Athletics Team Championships european-athletics.com. Viitattu 7.8.2013. (englanniksi)
2. ↑  Isinbayeva soars to new world best cnn.com. Viitattu 7.8.2013. (englanniksi)
**Abukirin taistelu** tai **Niilin taistelu** (engl. *Battle of the Nile*) oli Ranskan vallankumoussotien meritaistelu, joka käytiin Niilin suulla sijaitsevalla Abukirinlahdella 1. elokuuta 1798. Taistelussa Horatio Nelsonin johtama englantilaisten Välimeren laivasto tuhosi ranskalaisen laivasto-osaston, joka suojasi Napoleonin maajoukkojen yhteyksiä Ranskaan.

Taustaa
-------

Napoleonin Egyptin sotaretken toteutus perustui virheelliselle oletukselle, että englantilaisten laivasto ei operoisi Välimerellä. Englantilaiset olivat todellakin vetäytyneet Välimereltä 1796, mutta palasivat toukokuussa 1798. Ilman yhteyksiä Välimeren yli Ranskaan Napoleonin armeijan toiminta Egyptissä vaikeutuisi huomattavasti. Ranskalaisten maajoukkoja kuljettava laivasto-osasto lähti Egyptiä kohti toukokuussa 1798 Toulonin satamasta. Englantilaiset olivat tietoisia armeijan lähdöstä, mutta eivät tienneet sen määränpäätä.

Taistelu ja seuraukset
----------------------

Ranskalaiset saapuivat Aleksandrian edustalle Egyptiin 1. heinäkuuta. Englantilaiset hyökkäsivät 1. elokuuta Ranskan laivaston kimppuun Abukirinlahdella ja tuhosivat laivaston taistelussa. Napoleonin yhteydet Ranskaan katkesivat. Vuotta myöhemmin Napoleon jätti armeijansa Egyptiin ja lähti kohti Ranskaa elokuussa 1799. Ranskan Egyptin armeija antautui vuonna 1801.

Katso myös
----------

* Luettelo Abukirin taisteluun osallistuneista aluksista

Lähteet
-------

* Rothenberg Gunther: *The Napoleonic Wars*, s. 50–51, 55. Cassell&co, 1999. ISBN 0-304-35983-1.
**Abuna Abba Salama** (n. 1818 – 25. lokakuuta 1864) oli Etiopian ortodoksisen kirkon *abuna* eli johtaja.

Elämäkerta
----------

Abba Salama syntyi Egyptissä vuoden 1818 paikkeilla. Hänen alkuperäinen nimensä oli Indriyas. Indriyas sai uskonnollisen koulutuksen ensin koptilais-ortodoksinen kirkolta ja myöhemmin protestanttiselta lähetysasemalta Kairosa. Indriyas valittiin Etiopian piispaksi 1820-luvun alussa nimellä Salama.

Salama saapui Etiopiaan vuonna 1841. Maassa vaikutti tuolloin useita eri keskenään kilpailevia ruhtinaita. Salama sekaantui nopeasti maan sisäisiin kiistoihin. Hän tuki tuolloin Tigrayn ja Semenin aluetta hallinnutta *dajazmach* Webe Hayla Maryamia suuria osia Keski- ja Pohjois-Etiopiasta hallinnutta *ras* Alula Qubia vastaan. Hän kiisteli myös uskonnollisista aiheista. Salama kannatti niin sanottua *qibat*-doktriinia. Qibat oli ewostatewoslaisten munkkien ajatus Jeesuksen inhimillisestä ja jumalallisesta luonteesta. Etiopian ortodoksisen kirkon valtavirta piti ajatusta kuitenkin harhaoppina. Uskonnollisen kiistan takia Salama vietti ensimmäiset 12-vuottaan Etiopiassa vain Tigrayssa, jossa qibatilla oli jonkin verran kannatusta.

Viimein vuonna 1854 silloinen Kassa Hayulu eli myöhempi keisari Tewodros II sovitteli Etiopian ortodoksien kirkon ja Salaman riidan. Salama kruunasi puolestaan abunan roolissa Kassa Hayulun keisariksi 11. helmikuuta 1855. Salama sai vaikutusvaltaisen aseman ja keisari esimerkiksi karkotti Etiopiaan tulleet katoliset lähetyssaarnaajat. Keisarin ja abunan välit rikkoutuivat kuitenkin myöhemmin. Keisari pidätytti Salaman vuonna 1856, ja Salama uhkasi keisaria ekskommunikaatiolla. Aleksandrian patriarkka Kyrillos IV sovitteli osapuolten välille väliaikaisen rauhan, mutta pian alkoi uusi kiista koskien Etiopian ortodoksien kirkon maaomaisuuksia. Vuonna 1864 Salama vangittiin uudelleen. Hänet teljettiin vankilaan Magdalassa, jossa hän kuoli 25. lokakuuta 1864.

Lähteet
-------

1. 1 2 3  David H. Shinn ja Thomas P. Ofcansky: *Historical dictionary of Ethiopia*, s. 18. Scarecrow Press, 2013. ISBN 978-0-8108-7457-2. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Alankomaat

 |

 |
*Hakusana "Muu" ohjaa tänne. Muu on myös suomalainen taiteilijayhdistys.*

**Mu** (japaniksi ja koreaksi) tai **Wú** (kiinaksi 無, yksinkertaistettu merkki 无), on sana, joka on käännettävissä suunnilleen "-ton", "ilman", "vailla", "ei mitään". Sitä käytetään usein ilmaisemaan, että jotain ei ole (esimerkiksi jap. 無線, *musen*, langaton).

Tunnetuin *kenen mukaan?* esimerkki sanan käytöstä on ajatustehtävä eli kōan zenbuddhalaisessa teoksessa *Aukottoman portin puomi*. Noviisi kysyi Zhaozhoulta, "Onko koiralla buddhaluonto?" Zhaozhou vastasi "Wú". Selitys tähän on se, että joidenkin aiempien buddhalaisten ajattelijoiden mielestä koirilla oli buddhaluonto, joidenkin mielestä taas ei; Zhaozhou ei voi vastata kysymykseen, koska "ei" tarkoittaisi heidän viisautensa kieltämistä ja "kyllä" olisi valmiiden vastausten toistamista.

Kulttuurisia viittauksia
------------------------

Romaanissa *Zen ja moottoripyörän kunnossapito* Robert M. Pirsig kirjoittaa: "On helppo sanoa että digitaalisessa virtapiirissä tietty virtataso tarkoittaa ykköstä ja toinen tarkoittaa nollaa, mutta on vaikeampi sanoa, mitä tarkoittaa se, että virta on kytketty kokonaan pois päältä".
**Martin Arnold** (s. 1959 Wien, Itävalta) on kokeellisen elokuvan tekijä, joka työstää uudelleen löytämäänsä filmiaineistoa. Hän on myös itävaltalaisen Sixpack Filmsin perustajajäsen. Arnold opiskeli psykologiaa ja taidehistoriaa Wienin yliopistossa. Hän on opettanut elokuvan tekoa Wisconsinin yliopistossa Milwaukeessa, San Francisco Art Institutessa, Städelschulessa, Kansas City Art Institutessa, Bard Collegessa ja Binghamtonin yliopistossa. Hänen elokuviaan levittävät Canyon Cinema Yhdysvalloissa ja Sixpack Film Itävallassa.

Arnoldin elokuvat ovat voimakkaasti leikattuja sekvenssejä, joissa muutama sekunti materiaalia venytetään isommiksi töiksi. *Passage à l’actessa* (1993) hän käyttää useita sekunteja elokuvasta *Kuin surmaisi satakielen* ja tekee siitä tarinan, joka kertoo aggressiosta ja jännitteistä perinteisessä amerikkalaisessa perheessä.

Martin Arnold edustaa sukupolven taiteilijoiden siirtymistä kokeelliseen elokuvan ja videotaiteeseen. Teoksia kuten *Passage à l’actea* (1993) varten Arnold kirjoitti listan tarvittavista editoinneista, jotka editori sitten toteutti. 1990-luvun puolivälissä Arnold tutustui Avidin digitaaliseen editointilaitteeseen, jonka ansiosta hän pystyi itse työskentelemään materiaalin kanssa ja leikkaamaan siitä intensiivisesti toistuvia sekvenssejä itse. Ensimmäisessä digitaalisesti leikatussa projektissaan, *Alone: Life Wastes Andy Hardyssa* (1998), hän käytti materiaalia Mickey Rooneyn hahmosta Andy Hardysta, joka esiintyi vuosien 1937–1946 suositussa elokuvasarjassa.

Valittu filmografia
-------------------

* *Jeanne Marie Renée* (2002)
* *Deanimated* (2002)
* *Alone. Life Wastes Andy Hardy* (1998)
* *Brain Again: Spot* (1994)
* *In Futurum* (1994)
* *Jesus Walking on Screen* (1993)
* *Passage à l’acte* (1993)
* *Remise* (1993)
* *Pièce touchée* (1989)
* *O.T.2* (1986)
* *O.T.1* (1985)

Aiheesta muualla
----------------

* Verkkosivujen Martin Arnold | Elokuva
* Martin Arnold at Canyon Cinema Cooperative
* Martin Arnold Internet Movie Databasessa. (englanniksi)
* Sixpack Film

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* Museum of Modern Art

 |
|  |
| Muut | 
* Europeana
* IdRef

 |

 |
**Páfoksen arkeologinen museo** (*Páfoksen alueen arkeologinen museo*, kreik. Αρχαιολογικό Μουσείο Επαρχίας Πάφου, *Archaiologikó Mouseío Eparchías Páfou*) on arkeologinen museo Páfoksen kaupungissa Kyproksella. Se esittelee antiikin Pafoksen kaupungin sekä lähiympäristön löytöjä pääasiassa esihistorialliselta ja antiikin ajalta.

Museo on perustettu vuonna 1936 ja se aloitti toimintansa vuonna 1952. Se siirtyi nykyiseen museorakennukseen 1962–1964. Ennen museon rakentamista seudun löytöjä säilytettiin ensin eräässä koulussa ja tämän jälkeen vanhassa turkkilaisessa kylpylässä. Museota on laajennettu vuonna 1989 ja se on kunnostettu vuosina 2016–2018. Museo sijaitsee Páfoksen vanhankaupungin eli Páno Páfoksen (Ylä-Páfos) alueella. Museorakennuksessa on viisi näyttelysalia.

Kokoelmat
---------

Museon kokoelmiin kuuluu esineitä neoliittiselta kivikaudelta aina uudelle ajalle noin vuoteen 1700 saakka. Pääosa löydöistä on peräisin Palaipafoksesta, Nea Pafoksesta ja Marionista. Löytöjä on myös muualta Páfoksen alueelta, kuten Geroskípousta, Kissónergasta, Lémpasta ja Pégeiasta.

Sali I esittelee löytöjä neoliittiselta ja kalkoliittiselta kaudelta sekä pronssikaudelta. Salissa II on löytöjä varhaiselta rautakaudelta sekä arkaaiselta ja klassiselta kaudelta. Salissa III on esineitä hellenistiseltä ja roomalaiselta kaudelta, ja salissa IV myöhäiseltä roomalaiselta sekä varhaiskristilliseltä kaudelta. Sali V esittelee bysanttilaista kautta ja myöhempää keskiaikaa. Museoesineitä on näytteillä myös museon ulkotiloissa. Museoesineisiin kuuluu muun muassa marmoriveistoksia, rakennusten koristeosia, seinämaalauksia, lattiamosaiikkeja, keramiikkaa, lasiesineitä, sarkofageja, koruja ja rahoja.

* Museon kokoelmia.Museon kokoelmia.
* Museon kokoelmia ulkotiloissa.Museon kokoelmia ulkotiloissa.
* Askos, 700/600-luku eaa.Askos, 700/600-luku eaa.
* Asklepioksen patsas, hellenistinen.Asklepioksen patsas, hellenistinen.
* "Kuumavesipulloja" eri ruumiinosille."Kuumavesipulloja" eri ruumiinosille.
* Seinämaalaus, 1/2. vuosisata jaa.Seinämaalaus, 1/2. vuosisata jaa.
* Lattiamosaiikkia.Lattiamosaiikkia.
* Ciborium ja veistoksia kirkosta, 1400-luku.Ciborium ja veistoksia kirkosta, 1400-luku.

Lähteet
-------

1. 1 2 3 4  Archaeological Museum of the Pafos District Department of Antiquities. Viitattu 23.4.2018.
2. 1 2 3 4  Paphos Archaeological Museum *Visit Pafos*.  Arkistoitu 2.5.2018. Viitattu 23.4.2018.
3. ↑  Archaeological Museum of the Pafos (Paphos) District *Visit Cyprus*.  Arkistoitu 26.4.2018. Viitattu 23.4.2018.
4. ↑  Stylianou-Lambert, Theopisti & Bounia, Alexandra: *The Political Museum: Power, Conflict, and Identity in Cyprus*, s. 60–70. Heritage, Tourism & Community. Routledge, 2016. ISBN 1315521032. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Páfoksen arkeologinen museo** Wikimedia Commonsissa
**Mubarak Wakaso** (s. 25. heinäkuuta 1990 Tamale, Ghana) on ghanalainen jalkapalloilija. Hän edustaa espanjalaista Granadaa ja on pelipaikaltaan puolustava keskikenttäpelaaja.

Seurajoukkueura
---------------

Wakaso siirtyi ghanalaisesta Ashanti Goldista vuonna 2008 espanjalaisseura Elcheen. Hän solmi joukkueen kanssa viisivuotisen sopimuksen.

Tammikuussa 2011 hänen sopimuksensa Elchen kanssa purettiin kurinpidollisien syiden takia. Pian tämän jälkeen hän siirtyi kuitenkin Segunda Divisiónissa pelanneeseen Villarrealin reservijoukkueeseen.

27. helmikuuta 2011 Wakaso teki ensiesiintymisensä Primera Divisiónissa ottelussa Racing Santanderia vastaan.

Lähteet
-------

1. ↑  Wakaso Mubarak, cielo e infierno en un mismo lugar (Arkistoitu – Internet Archive) Rayo Herald. Viitattu 10.3.2011. (espanjaksi)
2. ↑  El Elche despide al ghanés Wakaso Mubarak Diario Vasco. Viitattu 10.3.2011. (espanjaksi)

Aiheesta muualla
----------------

* Wakason tilastot BDFutbol-sivustolla (englanniksi)

Ghanan joukkue – Jalkapallon MM-kilpailut 2014
1 Adams |
2 Inkoom |
3 Gyan |
4 Opare |
5 Essien |
6 Acquah |
7 Atsu |
8 Agyemang-Badu |
9 Boateng |
10 A. Ayew |
11 Muntari |
12 Kwarasey |
13 J. Ayew |
14 Adomah |
15 Sumaila |
16 Dauda |
17 Rabiu |
18 Waris |
19 Mensah |
20 Asamoah |
21 Boye |
22 Mubarak |
23 Afful |
Valmentaja Appiah
| Tietoja |
| --- |
| Koordinaatit: | 65.8226°, 25.2221° |
| Päävesistö: | Simojoki |
| Pinta-ala | 2,5478km² |
| Syvyys | 1-2m |
| Rantaviiva | 8,96km |
| Korkeustaso | 66,6m |

**Martimojärvi** on 255 hehtaarin kokoinen järvi Simojoki-päävesistössä. Se sijaitsee Martimoaavan soidensuojelualueella ja kuuluu Kemijoen vesienhoitoalueeseen. Martimojärven järvialueeseen kuuluu myös Pikkujärvi. Järven ympärillä on runsaasti muitakin pieniä suolampia. Järven eteläpuolella on Martimojärven allikkoalue. Allikkoalue on herkkää linnustoaluetta, joka tulee ottaa huomioonpesimäaikana alueella liikkuessa. Martimojärvestä, Pikkujärven eteläpuolelta, erkanee Martimo-oja, joka laskee Simojokeen.

Linnut
------

Martimojärven alueellaa pesii yli 50 eri lintulajia. Alueella on havaittu pesivän muun muassa laulujoutsen, metso, kanahaukka, metsähanhi, kaakkuri, liro, lapinpöllö, mersäkirvinen, punarinta ja harmaasieppo.

Kalastus
--------

Martimojärvi on ruskeavetistä ja sen kasvillisuus karua. Martimojärvestä voi saada ahventa, haukea ja lahnaa.

Retkeily
--------

Martimojärvelle kulkee Järviaavan retkeilyreitti. Reitti lähtee Hangassalmen ahon p-paikalta ja kulkee polkua ja pitkospuita pitkin Martimojärvelle ja sieltä lintutornin kautta takaisin. Reitti on rengasreitti. Reitin varrella löytyy Martimojärven laavu.

Martimoaavan vaelluspolku yhdistyy myös Järviaavan reittiin. Vaelluspolku kulkee alueen halki Hangassalamenahosta Kivalon p-paikalle. Reitin varrella on kaksi autiotupaa: Koivuselän autiotupa ja Saunasaaren autiotupa.

Lähteet
-------

* Martimojärvi *jarviwiki.fi*. Viitattu 28.05.2019. fi
* Wikipedia, Martimojärvi *sv.m.wikipedia.org*. Viitattu 28.05.2019. sv *tarvitaan parempi lähde*
* FCG Suunnittelu ja tekniikka Oy: Linnustovaikutusten seuranta 2017 (pdf) *ii.fi*.  Arkistoitu 2.6.2019. Viitattu 28.05.2019. fi
* Kulttuuriperintökohteiden inventointi 2007 *kyppi.fi*. Viitattu 28.05.2019. fi

### Viitteet

1. ↑  Ruutu 730:341, Simo Martimojärvi *Suomen lintuatlas*. Viitattu 29.6.2019.
**Susanna Forsström** (s. 19. huhtikuuta 1995) on suomalainen mäkihyppääjä. Hän edustaa Lahden Hiihtoseuraa. Häntä valmentaa entinen mäkihyppääjä Janne Ylijärvi.

Forsström osallistui ensimmäisen kerran mäkihypyn maailmancupin kilpailuun joulukuussa 2013 Lillehammerin normaalimäen kilpailussa ja sijoittui sijalle 38. Ensimmäiset maailmancupin pisteensä hän sai tammikuussa 2014 sijoituttuaan Sapporon normaalimäen kilpailussa kahdeksanneksitoista. Sijoitus on Forsströmin uran paras maailmancupin osakilpailussa. Continental Cupissa Forsström on voittanut yhden kilpailun maaliskuussa 2014 Falunissa ja ollut kerran kolmas.

Forsström kuului Suomen joukkueeseen vuoden 2015 MM-kilpailuissa Falunissa. Hän selviytyi normaalimäen karsinnasta finaaliin, jossa hän jäi viimeiselle sijalle eli sijalle 40. Sekajoukkuemäessä hän hyppäsi yhdessä Julia Kykkäsen, Janne Ahosen ja Jarkko Määtän kanssa. Joukkue sijoittui kymmenenneksi. Lahden MM-kilpailuissa 2017 hän karsiutui henkilökohtaisesta kilpailusta ja oli sekajoukkuemäessä yhdestoista. Seefeldin MM-kilpailuissa 2019 hän sijoittui henkilökohtaisessa kilpailussa 40:nneksi ja sekajoukkuemäessä 11:nneksi. Oberstdorfin MM-kilpailuissa 2021 hän oli normaalimäessä 34:s, suurmäessä 37:s ja naisten joukkuemäessä yhdeksäs.

Nuorten MM-kilpailuissa Forsström on kilpaillut vuonna 2014 Val di Fiemmessä. Hän tuli kymmenenneksi. Almatyn universiadeissa 2017 hän oli neljäs.. 

Vuonna 2019 hän voitti naisten mäkihypyn Suomen mestaruuden. Vuonna 2020 Forsström saavutti SM-kultaa Puijon kesä-SM-kilpailuista. Vuonna 2022 hän saavutti SM-pronssia sekä mäkihypyssä että yhdistetyssä.

Lähteet
-------

1. ↑   (Arkistoitu – Internet Archive)
2. 1 2 3  Susanna Forsström Kansainvälinen hiihtoliitto (FIS).  (englanniksi)
3. ↑
4. ↑   (Arkistoitu – Internet Archive)
5. ↑  STT: Saksa vei niukasti sekajoukkuemäen kultaa, Suomi 10:s  22.2.2015. Savon Sanomat.  Arkistoitu 2.4.2015. Viitattu 12.3.2015.
6. ↑  Forsström ja Kytösaho mäkihypyn Suomen mestareiksi Puijolla - Joukkuemestaruudet Kuopioon ja Lahteen - Mäkihyppy *www.hiihtoliitto.fi*. Viitattu 24.11.2019. [vanhentunut linkki]
7. ↑  Suomalainen mäkihyppääjä oli tyytyväinen voittoonsa – "Kehitystä on tullut"
8. ↑  Susanna Forsström tsemppasi SM-pronssille yhdistetyssä, Rebecca Immonen VHS:n väreissä viestihopealle
**Hassinmäki** oli kylä Vpl Pyhäjärvellä Karjalankannaksella. Kylä sijaitsi Kiimajärven pohjoisen puoleisella rannalla, järven keskivaiheilla. Kylän keskusta ympäröi Kiimajärvi etelässä, luoteessa ja lännessä, pussimainen Väärälahti kaakossa ja idässä. Pohjoisessa sijaitsi Suuri Hassinlampi noin 700 metrin päässä ja Pieni Hassinlampi tästä hieman kauempana. Lammet tunnettiin myös nimillä Suur' Äijälampi ja Pien' Äijälampi. Kylään kuului myös erillinen alue Pienen Hassinlammin ja Kiimajärven välissä, kyläkeskuksen luoteispuolella. Alueella sijaitsi muutama talo.

Hassinmäen kylästä johti yhdystie, joka risteytyi Alakylästä Konnitsaan johtavaan tiehen kylän koillispuolella. Lähimmät kaupat ja palvelut sijaitsivat Alakylässä, noin 3-4 kilometrin päässä. Hassinmäen naapurikylät olivat Kalamaja kaakossa, Alakylä idässä, Kahvenitsa koillisen suunnassa, Konnitsa luoteessa noin 5-6 kilometrin päässä sekä Musakanlahti Kiimajärven vastakkaisella rannalla muutaman kilometrin päässä.

Hassinmäen pääelinkeinoja olivat maanviljelys ja karjanhoito. Kylän pellot sijaitsivat pääasiassa kyläkeskustan ja Väärälahden ympärillä, joitakin peltoalueita oli myös hieman erillään, mm. Suuren Hassinlammen läheisyydessä. Kuten miltei kaikissa Vpl. Pyhäjärven kylissä, myös Hassinmäellä kalastus oli tärkeä sivuelinkeino.
**Susanna Miekk-oja** (s. 1950) on suomalainen pankinjohtaja, joka teki 40-vuotisen uran Postipankin sekä sen seuraajien Leonian, Sampo Pankin ja Danske Bankin johtotehtävissä ja sijoitustoiminnan asiantuntijana. Eläkeiässä hän perusti sijoitussalkkujen vaikuttavuusanalyysejä tekevän Tracefi Oy:n, minkä lisäksi hän toimii hallitusammattilaisena. Koulutukseltaan hän on matemaatikko.

Susanna Miekk-ojan isä oli professori Heikki Miekk-oja ja vanhempi sisar pankinjohtaja Annikki Saarela, joka niin ikään työskenteli Postipankissa 1985–1995. Susanna Miekk-oja kävi Helsingin saksalaisen koulun ja pääsi sitten Helsingin yliopistoon opiskelemaan matematiikkaa ja kansantaloustiedettä. Hän oli harjoittelijana Maailmanpankissa Washingtonissa ja Goldman Sachsilla New Yorkin Wall Streetillä, jossa hän tutustui muun muassa Yhdysvaltojen joukkolainamarkkinoihin. Hän sai vuonna 1977 Suomesta paikan Postipankin "bondidiilerinä", nimikkeellä kamreeri, ja oli myöhemmin mukana valtakunnallisen helibor-ohjauskoron suunnittelussa ja käyttöönotossa. Vuonna 1983 Miekk-oja aloitti Postipankin kansainvälisten luottojen ja arvopapereiden osaston päällikkönä ja oli 1988 mukana perustamassa Postipankin varallisuudenhoito-osastoa. Vuosina 1990–1993 Miekk-oja johti Postipankin Tokion edustustoa, josta Suomeen palattuaan hänet kutsuttiin pankin rahastoyhtiön toimitusjohtajaksi ja myös Suomen WWF-ympäristönsuojelujärjestön hallintoneuvoston puheenjohtajaksi. Hän on toiminut myös Aivosäätiön ja Helsingin yliopiston alumniyhdistyksen hallituksissa.

Lähteet
-------

1. 1 2  Miekk-oja, Heikki *Kuka kukin on 1954, s. 1018, Runeberg-projekti*.  1954. Viitattu 27.1.2023.
2. 1 2  Korhonen, Riitta: Susanna Miekk-oja perusti 66-vuotiaana startup -yrityksen.  *Talouselämä*, 2.5.2019. Artikkelin verkkoversio. Viitattu 27.1.2023.
3. ↑  Postipankki: Vesteri Lontooseen Miekk-oja Tokioon.  *Helsingin Sanomat*, 16.2.1990, s. 28. Näköislehti (maksullinen).
4. ↑  Susanna Miekk-oja: 40 vuotta varallisuudenhoitoa *Danske Bank*.  14.11.2017. Viitattu 27.1.2023.
5. ↑  Susanna Miekk-oja ja Laura Seppälä Aivosäätiön hallitukseen *aivosaatio.fi*. Viitattu 27.1.2023.

Aiheesta muualla
----------------

* Susanna Miekk-ojan ja Seija Järvisen sijoitusblogi senioreille, *Taloustaito*, Veronmaksajain keskusliitto
**Hassan Paššan moskeija** (kreik. Γαζή Χασάν Πασά Τζαμί, *Gazí Chasán Pasá Tzamí*) on moskeija Kosin kaupungissa Kosin saarella Kreikassa. Se sijaitsee lähellä Hippokrateen puuta ja Nerantzián linnaa.

Hassan Paššan moskeija ja Hippokrateen puu.
Moskeija rakennettiin noin vuonna 1778–1786. Se on saanut nimensä rakennuttajastaan Hassan paššasta, saaren tuolloisesta hallitsijasta. Moskeijan rakentamisessa käytettiin uudelleen antiikin aikaisten rakennusten osia.

Moskeija on kaksikerroksinen pienen palatsin näköinen rakennus vailla tyypillistä kupolia. Siihen kuuluu minareetti, joka kärsi vaurioita italialaisvallan aikana vuoden 1933 maanjäristyksessä, ja kunnostettiin tämän jälkeen.

Lähteet
-------

1. 1 2 3  Τζαμί Γαζή Χασάν Πασά (Λότζιας) *Kos 4 All*. Viitattu 6.9.2021.
2. 1 2  Γαζή Χασάν Πασά Τζαμί (Πλατάνι) Βακούφ Κω. Viitattu 6.9.2021.

Aiheesta muualla
----------------

* Kuvia tai muita tiedostoja aiheesta **Hassan Paššan moskeija** Wikimedia Commonsissa
**Hassiba Boulmerka** (s. 10. heinäkuuta 1968 Constantine) on algerialainen keskimatkojen juoksija ja olympiavoittaja.

Boulmerkan läpimurtovuosi oli 1991, jolloin hän voitti Golden Galassa Roomassa 800 metriä. Kuukautta myöhemmin yleisurheilun MM-kisoissa hän voitti maailmanmestaruuden 1 500 metrin juoksussa. Boulmerkasta tuli ensimmäinen afrikkalainen nainen, joka on voittanut yleisurheilun maailmanmestaruuden. Kotimaassaan fundamentalistimuslimien painostuksen vuoksi hän joutui muuttamaan Eurooppaan harjoittelemaan.

Seuraavana vuonna Barcelonan olympialaisissa 1992 hän voitti olympiakultaa 1 500 metrin juoksussa. Hänestä tuli ensimmäinen algerialainen olympiavoittaja.

Seuraavat kaksi kautta eivät sujuneet Boulmerkalta kovin hyvin, mutta siitä huolimatta hän voitti pronssia vuoden 1993 MM-kisoissa Stuttgartissa. Vuonna 1995 hän ei ollut voittanut yhtään kilpailua, mutta siitä huolimatta hän voitti 1 500 metrin maailmanmestaruuden Göteborgissa. Se oli hänen kauden ainoa voittonsa ja viimeinen arvokisoissa. 

Boulmerka oli mukana välierissä Atlantan olympialaisissa 1996, mutta venäytti nilkkansa. Vuonna 1997 hän ei osallistunut MM-kisoihin ja lopetti uransa kauden jälkeen. Myöhemmin Boulmerka on toiminut muun muassa KOK:n urheilijajäsenenä.

Aiheesta muualla
----------------

* Boulmerka olympic.org:ssa

  

Naisten 1 500 metrin juoksun olympiavoittajat

|  |
| --- |
| 1972: Ljudmila Bragina | 
1976: Tatjana Kazankina | 
1980: Tatjana Kazankina | 
1984: Gabriella Dorio | 
1988: Paula Ivan | 
1992: Hassiba Boulmerka | 
1996: Svetlana Masterkova | 
2000: Nouria Mérah-Benida | 
2004: Kelly Holmes | 
2008: Nancy Langat | 
2012: Maryam Yusuf Jamal | 
2016: Faith Kipyegon | 
2020: Faith Kipyegon  |

Naisten 1 500 metrin juoksun maailmanmestarit

|  |
| --- |
| 1983: Mary Decker  |
1987: Tatjana Samolenko-Dorovskih |
1991: Hassiba Boulmerka |
1993: Liu Dong |
1995: Hassiba Boulmerka |
1997: Carla Sacramento |
1999: Svetlana Masterkova |
2001: Gabriela Szabo |
2003: Tatjana Tomašova |
2005: Tatjana Tomašova |
2007: Maryam Yusuf Jamal |
2009: Maryam Yusuf Jamal |
2011: Jennifer Barringer Simpson |
2013: Abeba Aregawi |
2015: Genzebe Dibaba |
2017: Faith Kipyegon |
2019: Sifan Hassan |
2022: Faith Kipyegon |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Teodor (Teuvo) Katainen** (26. lokakuuta 1903 Vieremä – 8. heinäkuuta 1971 Jyväskylä) oli suomalainen yritysjohtaja, joka sai kauppaneuvoksen arvonimen.

Kataisen vanhemmat olivat maanviljelijä Juho Pekka Katainen ja emäntä Ida Maria Väisänen ja puoliso vuodesta 1938 Hellä Kyllikki Vesterinen. Katainen kävi kansakoulun ja Peltosalmen maamieskoulun, valmistui maatalousteknikoksi Kurkijoen maamiesopistosta 1929 ja suoritti osuuskassakurssin 1933, säästöpankkikurssin 1935 ja hallinto-organisaatio- ja kirjanpitokurssin 1935–1936. Hän oli alueneuvoja Vehmersalmella 1930, Kuopion maanviljelysseuran maatalousneuvoja 1931, Konneveden maamiesseuran maatalousneuvoja 1932–1933, Joroisten maamiesseuraliiton sihteeri ja maatalousneuvoja 1930–1934, Iisalmen Osuuskassan hoitaja 1934–1935, Keski-Suomen säästöpankkiyhdistyksen sihteeri ja säästöpankkineuvoja 1935–1938 ja Oy Keskimaan, vuodesta 1963 Oy Keskisuomalainen, toimitusjohtaja 1938–1971. Kataisella oli myös luottamustehtäviä. Kauppaneuvoksen arvonimen hän sai 1963.

Lähteet
-------

1. 1 2  Teuvo Katainen *Biografiasampo*. Viitattu 5.10.2022.
2. ↑  Kuolleita.  *Uusi Suomi*, 9.7.1971, nro 181, s. 7. Kansalliskirjasto. Viitattu 5.10.2022.
Moretonin vanha postitoimisto
**Moreton** on kylä Fromejoen varrella Dorsetin kreivikunnassa Englannissa, Yhdistyneessä kuningaskunnassa. Kylä sijaistsee Dorchesterista noin 13 kilometriä itään. Kylän asukasluku oli 270 vuonna 2001.*lähde?*

Arabian Lawrencena tunnettu brittiläinen sotilashenkilö T. E. Lawrence asui kylässä. Clouds Hill -talo, jossa Lawrence asui kuolemaansa saakka, on nykyään avoinna vierailijoille. Lawrence haudattiin Moretonin kirkon hautausmaalle.

Lähteet
-------

1. ↑  Korda, Michael: *Hero: The Life and Legend of Lawrence of Arabia*, s. 605–681. Harper, 2010. ISBN 978-0-06-171261-6. (englanniksi)
2. ↑  Clouds Hill *nationaltrust.org.uk*. Viitattu 17.10.2014. (englanniksi)
3. ↑  Wilson, Jeremy: Memorials to T. E. Lawrence *telstudies.org*.  Arkistoitu 9.2.2015. Viitattu 17.10.2014. (englanniksi)

Aiheesta muualla
----------------

* Kuvia tai muita tiedostoja aiheesta **Moreton (Dorset)** Wikimedia Commonsissa

* Moretonin verkkosivut (Arkistoitu – Internet Archive) (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Moreton, Dorset
**William Samoei Arap Ruto** (s. 21. joulukuuta 1966) on kenialainen poliitikko. Hän toimi Uhuru Kenyattan varapresidenttinä vuodesta 2013. 
Ruto oli kansanedustajana vuodesta 1998 ja Daniel arap Moin hallinnon sisäministerinä ja Mwai Kibakin hallinnossa maatalousministerinä ja opetusministerinä.

Kenyattan ja Ruton presidentinvaaleja varten perustamasta allianssista Jubilee Alliance tuli myöhemmin Jubilee Party -puolue, johon yhdistyi 11 puoluetta.

Elokuun 2022 presidentinvaaleissa Ruto voitti niukasti kilpailijansa Raila Odingan, joka pyrki jo viidettä kertaa presidentiksi. Vaalien tulos jäi kiistellyksi, kun neljä seitsemästä vaalikomission jäsenestä sanoi ettei hyväksy vaalin tulosta. Vaalit olivat jo 2007 ja 2017 johtaneet verenvuodatukseen. Toisaalta väitteitä arveltiin poliittisesti motivoituneiksi, koska neljä erimielistä kommissaaria olivat Kenyattan nimittämiä, ennen kuin hän ajautui erimielisyyksiin Rutoa vastaan ja alkoi tukea Odingaa.

Ruto on vedonnut äänestäjiin populistisilla kannoillaan ja arvostellut maan taloudellista pysähtyneisyyttä, eikä niinkään etnisten rajojen mukaan (Odinga edustaa luo-kansaa ja Kenyatta kikujuja).
Ruto on korostanut aloittaneensa pikkukauppiaana myymällä kanoja tienvierellä, ja nousseensa omin avuin maan korkeimpaan virkaan.

Lähteet
-------

1. ↑  William Ruto declared winner of Kenya presidential election amid dispute *the Guardian*.  15.8.2022. Viitattu 15.8.2022. (englanniksi)

Kenian lippuKenian presidentit
Jomo Kenyatta (1964–1978) | Daniel arap Moi (1978–2002) | Mwai Kibaki (2002–2013) | Uhuru Kenyatta (2013–2022) | William Ruto (2022–)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
**Alice Jemeli Timbilili** (s. 1. helmikuuta 1983 Keiyo) on kenialainen kestävyys- ja maastojuoksija.

Timbilili voitti 1999 kultaa Bydgoszczin alle 18-vuotiaiden MM-kisoissa 3 000 metrin juoksussa ajalla 9.01,99. Seuraavana vuonna hän voitti Vilamouran maastojuoksun MM-kisoissa hopeaa nuorten sarjassa ja sijoittui Sydneyn olympialaisissa 10 000 metrin juoksussa neljänneksitoista ajalla 31.50,22. Vuonna 2001 hän juoksi Oostenden maastojuoksun MM-kisoissa nuorten sarjassa kuudenneksitoista.

Timbilili sijoittui Lausannen maastojuoksun MM-kisoissa 2003 pitkällä matkalla neljänneksitoista. Seuraavana vuonna hän oli Brysselin maastojuoksun MM-kisoissa neljäs pitkällä matkalla ja Ateenan olympialaisissa 10 000 metrillä kuudestoista. Kauden lopussa hän juoksi IAAF:n yleisurheilufinaalissa seitsemänneksi 3 000 metrillä ajalla 8.50,46 ja kuudenneksi 5 000 metrin juoksussa ajalla 15.28,18. Timbilili voitti St. Etiennen maastojuoksun MM-kisoissa 2005 hopeaa pitkällä matkalla. Kaksi vuotta myöhemmin hän sijoittui maantiejuoksun MM-kisoissa yhdeksänneksi.

Ennätykset
----------

* 3 000 metrin juoksu: 8.40,76 (2005)
* 5 000 metrin juoksu: 14.47,06 (2005)
* 10 000 metrin juoksu: 31.23,99 (2004)
* 10 kilometrin maantiejuoksu: 31.41 (2007)
* 15 kilometrin maantiejuoksu: 48.19 (2007)
* 20 kilometrin maantiejuoksu: 1.05.31 (2007)
* Puolimaraton: 1.08.56 (2007)

Lähteet
-------

* Alice Jemeli Timbilili Kansainvälinen yleisurheiluliitto.  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
| "Black Diamond"Stratovarius |
| --- |
| Singlen "Black Diamond" kansikuva |
| Singlen tiedot |
|  Albumilta | *Visions* |
|  Julkaistu | 21. maaliskuuta 1997 |
|  Tuottaja(t) | Timo Tolkki |
|  Tyylilaji | power metal |
|  Levy-yhtiö | T & T |
| Stratovariuksen muut singlet |
| "Will the Sun Rise?"1996 | "Black Diamond"1997 | "The Kiss of Judas"1997 |

**Black Diamond** on suomalaisen power metal -yhtye Stratovariuksen kappale vuonna 1997 ilmestyneeltä *Visions*-albumilta. Samana vuonna japanilainen Victor Entertainment julkaisi "Black Diamondin" myös singlenä. "Black Diamond" on yksi Stratovariuksen tunnetuimmista kappaleista, ja esimerkiksi Radio Rockin suurimmissa se äänestettiin Stratovariuksen parhaaksi kappaleeksi. 

Kappale alkaa ytimekkäästi kosketinsoittaja Jens Johanssonin cembalomelodialla. Kappaleen on säveltänyt yhtyeen kitaristi Timo Tolkki ja sanoittanut laulaja Timo Kotipelto. Kappaleen sanoitusten voi tulkita käsittelevän mahdotonta rakkaussuhdetta, vaikka Kotipelto onkin kertonut sanoitusten syntyneen hänen ajatellessaan kissaansa.

Radiomafian Millenniumin kovin metallikappale -äänestyksessä "Black Diamond" voitti kotimaan sarjan.

*Visions*-albumin Japanin painoksella julkaistiin bonuskappaleena "Black Diamondin" demoversio, joka on yli puoli minuuttia lyhyempi kuin albumiversio ja poikkeaa siitä myös lyriikoiltaan.*lähde?*

Kappaleet
---------

1. Black Diamond – 5.44
2. The Kiss of Judas – 5.57
3. The Kiss of Judas (demo version) – 5.57
4. We Hold the Key (live version) – 7.44
5. Fourth Reich (live version) – 5.43

Kokoonpano
----------

* Timo Kotipelto – laulu
* Timo Tolkki – kitara
* Jari Kainulainen – basso
* Jens Johansson – koskettimet
* Jörg Michael – rummut

Lähteet
-------

1. ↑  Radio Rock: 1000 kaikkien aikojen kovinta rock-biisiä, sija 82 Luettu 20.12.2013
2. ↑  Millenniumin kovin metallikappale Radiomafia.  Arkistoitu 18.9.2009. Viitattu 25.9.2009.